Светослав Иванов
Селцето е погребано отдавна…

chitanka.info

Селцето е погребано отдавна.

Като протегнати ръце чупливи

във сивото небе отгоре

процеждат пушек няколко комина.

И нейде кучето пролайва.

Останало и то само, какво ли джафка?

Изблея и овца, придрънка, млъкна.

Зад белите дувари някой псува.

Ще мръкне скоро. Натежало от звездите

ще падне бавничко небето.

Под черното му тяло ще угаснат всички лампи.

И кучето, и старецът, овцата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.